Horkosť v ústach po liekoch
Zistili mi, že  mám helikobaktéra, dostala som trojkombinácia liekov Fromilid 500, Megamox a Emanera. Už od začiatku mám nepríjemnú horkosť v ústach, hlavne v noci celých 12 h.
Ďakujem
Dobrý deň.
Ďakujeme za Vašu otázku.
Horkosť v ústach môže byť príznakom stále prebiehajúceho ochorenia spôsobeného baktériou Helicobacter pylori. Rovnako sa môže jednať o vedľajší účinok užívaných liekov. Keďže horkosť môžu vyvolávať aj iné ochorenia žalúdka, pečene, či problémy v ústnej dutine, v prípade pretrvávajúcej horkosti po ukončení liečby, alebo pri ťažko tolerovateľných príznakoch kontaktuje Vášho ošetrujúceho lekára.
Prajem pekný zvyšok dňa.
S pozdravom
Mgr. Barbora Bičanovská